ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી શ્રી કુલ્લુ દશેરામાં સામેલ થયા
પ્રધાનમંત્રી શ્રી નરેન્દ્ર મોદીએ આજે હિમાચલ પ્રદેશના કુલ્લુના ધલપુર ગ્રાઉન્ડ ખાતે કુલ્લુ દશેરાની ઉજવણીમાં ભાગ લીધો હતો.
પ્રધાનમંત્રી શ્રીનું આગમન થતાં તેમનું સ્વાગત કરવામાં આવ્યું હતું અને તેમને સુવિધા આપવામાં આવી હતી. આ પછી ભગવાન રઘુનાથજીનું આગમન થયું અને તે રથયાત્રાની શરૂઆત તરીકે ચિહ્નિત થયું. આ પ્રસંગે પ્રધાનમંત્રીના સ્વાગત માટે મોટી સંખ્યામાં લોકો ઉમટી પડ્યા હતા. પ્રધાનમંત્રી શ્રી લાખો અન્ય ભક્તો સાથે મુખ્ય આકર્ષણ સુધી ગયા અને ભગવાન રઘુનાથને શ્રદ્ધાંજલિ આપી. પ્રધાનમંત્રી શ્રી આ પ્રસંગે ઉપસ્થિત દરેકને હાથ જોડીને શુભેચ્છા પાઠવી હતી અને ઐતિહાસિક કુલ્લુ દશેરાની ઉજવણીમાં દેવતાઓની ભવ્ય સભાની સાથે દિવ્ય રથયાત્રાના સાક્ષી બન્યા હતા. એક ઐતિહાસિક પ્રસંગ, આ પ્રથમ વખત હતો જ્યારે ભારતના પ્રધાનમંત્રી શ્રીએ કુલ્લુ દશેરાની ઉજવણીમાં ભાગ લીધો હતો.
આંતરરાષ્ટ્રીય કુલ્લુ દશેરા ઉત્સવ 5 થી 11 ઓક્ટોબર 2022 દરમિયાન કુલ્લુના ધલપુર મેદાનમાં ઉજવવામાં આવનાર છે. આ તહેવાર એ અર્થમાં અનન્ય છે કે તે ખીણના 300થી વધુ દેવતાઓનો સમૂહ છે. ઉત્સવના પ્રથમ દિવસે, દેવતાઓ તેમની સુશોભિત પાલખીઓમાં મુખ્ય દેવતા ભગવાન રઘુનાથજીના મંદિરમાં તેમની પૂજા કરે છે અને પછી ધાલપુર મેદાન તરફ આગળ વધે છે.
પ્રધાનમંત્રીની સાથે હિમાચલ પ્રદેશના મુખ્યમંત્રી શ્રી જયરામ ઠાકુર, હિમાચલ પ્રદેશના રાજ્યપાલ શ્રી રાજેન્દ્ર વિશ્વનાથ આર્લેકર, કેન્દ્રીય માહિતી અને પ્રસારણ મંત્રી શ્રી અનુરાગ ઠાકુર અને બીજેપીના પ્રદેશ અધ્યક્ષ શ્રી સુરેશ કુમાર કશ્યપ સહિત અન્ય લોકો પણ હતા.
અગાઉના દિવસે, પ્રધાનમંત્રીએ એઈમ્સ, બિલાસપુર રાષ્ટ્રને સમર્પિત કર્યું હતું. તેમણે લુહનુ, બિલાસપુરમાં હિમાચલ પ્રદેશમાં બહુવિધ પ્રોજેક્ટ્સનું ઉદ્ઘાટન અને શિલાન્યાસ પણ કર્યો હતો.
YP/GP/JD
(
નાણા મંત્રાલય
2018-19ના વર્ષ માટે રેલવેનો મૂડીગત ખર્ચ 1,48,528 કરોડ રૂપિયા
2018-19 દરમિયાન પ્રથમ આધુનિક ટ્રેન-સેટ શરૂ થશે
મુંબઈ-બેંગલોર રેલ નેટવર્કમાં વિસ્તાર
હાઈ સ્પિડ રેલ પરિયોજનાઓ માટે શ્રમિકોને પ્રશિક્ષિત કરવા માટે વડોદરામાં સંસ્થાનની સ્થાપના
નવી દિલ્હી, 01-02-2018
દેશમાં રેલ નેટવર્કને મજબૂત કરવા માટે સરકારે ભાર મૂક્યો છે તે બાબતને ધ્યાનમાં રાખીને સામાન્ય અંદાજપત્ર 2018-19માં આ મંત્રાલય માટે આવકમાં વધારો કરવામાં આવ્યો છે. કેન્દ્રિય નાણા અને કોર્પોરેટ બાબતોના મંત્રી શ્રી અરૂણ જેટલીએ આજે સંસદમાં સામાન્ય અંદાજપત્ર 2018-19 રજૂ કરતાં જણાવ્યું હતું કે વર્ષ 2018-19 માટે રેલવેના મૂડીગત ખર્ચમાં વધારો કરીને 1,48,528 કરોડ રૂપિયા કરાયો છે. તેનો એક મોટો હિસ્સો ક્ષમતા વિકાસ માટે ખર્ચ કરાશે. 18000 કિલોમીટરની ડબલ, ત્રણ અને ચોથી લાઈનના નિર્માણ કાર્ય અને 5000 કિલોમીટરના ગેજ પરિવર્તનથી ક્ષમતામાં વધારો થશે અને લગભગ સમગ્ર નેટવર્કને બ્રોડ ગેજમાં ફેરવી નાખવામાં આવશે. શ્રી જેટલીએ જણાવ્યું હતું કે 2017-18 દરમિયાન 4000 કિલોમીટરનું રેલ નેટવર્કનું વિદ્યુતીકરણ ચાલુ થઈ જશે.
નાણા મંત્રી શ્રી જેટલીએ 2018-19 દરમિયાન 12000 વેગન, 5160 કોચ અને લગભગ 700 લોકોમોટિવની ખરીદીની પણ જાહેરાત કરી હતી. તેમણે કહ્યું કે પૂર્વ અને પશ્ચિમ રેલવેમાં ફ્રેટ કોરીડોરમાં કાર્ય ઝડપથી પૂર્ણ કરવામાં આવશે. માલ શેડોમાં સંરચના વધુ મજબૂત કરવા માટે અને અંગત સાઇડિંગના ફાસ્ટ ટ્રેક કાર્ય શરૂ કરવા માટે એક પ્રમુખ કાર્યક્રમ શરૂ કરવામાં આવશે.
શ્રી જેટલીએ ખાતરી આપી હતી કે ફોગ સેઇફ અને ટ્રેન પ્રોટેક્શન અને વોર્નિંગ સિસ્ટમ જેવી આધુનિક પ્રણાલીનો પ્રયોગ વધારવામાં આવશે. આગામી બે વર્ષમાં 4267 માનવરહિત લેવલ ક્રોસિંગને બંધ કરીને તેને બિઝી નેટવર્કમાં પરિવર્તિત કરવાનો નિર્ણય લેવામાં આવ્યો છે.
ભારતીય રેલવે સ્ટેશન ડેવલપમેન્ટ કંપની લિમિટેડ દ્વારા 600 મુખ્ય રેલવે સ્ટેશનને ફરીથી વિકસિત કરવાનું કાર્ય શરૂ કરવામાં આવશે. 25 હજારથી વધારે પ્રવાસીઓ ધરાવતા સ્ટેશનોમાં એક્સલેટર લગાવવામાં આવશે. તમામ રેલવે સ્ટેશનો અને રેલગાડીઓમાં વાઈ-ફાઈ સુવિધા આપવામાં આવશે. તમામ રેલવે સ્ટેશનો અને રેલગાડીઓમાં સીસીટીવી પણ લગાવવામાં આવશે જેથી કરીને યાત્રીઓની સુરક્ષા વધારે મજબૂત બનાવી શકાશે.
નાણા મંત્રીએ માહિતી આપી હતી કે મુંબઈની પરિવહન વ્યવસ્થાનો વિસ્તાર કરવામાં આવી રહ્યો છે અને 11,000 કરોડ રૂપિયાના ખર્ચે 90 કિલોમીટર પાટાઓનો વિસ્તાર કરવામાં આવશે. લગભગ 40,000 કરોડ રૂપિયા ખર્ચે 150 કિલોમીટર વધારાની ઉપનગરીય નેટવર્ક યોજના બનાવવામાં આવશે જેમાં કેટલાક ઊંચા ભાગો પણ સામેલ છે. બેંગલોરમાં મેટ્રોસિટી વિકાસની જરૂરિયાતોને પૂરી કરવા માટે 17,000 કરોડ રૂપિયાના ખર્ચે અંદાજીત 160 કિમી નેટવર્કની યોજના બનાવવામાં આવી રહી છે. ભારતની પ્રથમ હાઈ સ્પીડ રેલ યોજના મુંબઈ-અમદાવાદ બુલેટ ટ્રેન યોજનાની આધારશિલા 14 સપ્ટેમ્બર 2017ના રોજ રાખવામાં આવી હતી. હાઈ સ્પીડ રેલ યોજના માટે જરૂરી શ્રમબળને તાલિમ આપવા માટે વડોદરામાં એક સંસ્થાનની સ્થાપના કરવામાં આવશે.
NP/J.Khunt/GP
(Visitor Counter : 151
પ્રધાનમંત્રીનું કાર્યાલય
પ્રધાનમંત્રીએ ‘હુનર હાટ’ની મુલાકાત લીધી
પ્રધાનમંત્રી શ્રી નરેન્દ્ર મોદીએ આજે ‘હુનર હાટ’ની મુલાકાત લીધી હતી. તેમણે હુનર હાટમાં ભાગ લેનારા દેશભરના કુશળ કારીગરો, શિલ્પકારો અને પાક નિષ્ણાંતોના સ્ટોલ્સની મુલાકાત લીધી હતી. ઇન્ડિયા ગેટ લોન પર આવા 250થી વધુ સ્ટોલ ઉભા કરવામાં આવ્યા છે. અહીં ભાગ લેનારા પ્રતિભાગીઓમાં 50 ટકાથી વધુ મહિલાઓ છે. પ્રધાનમંત્રીએ હાટમાં ભાગ લેનારા કારીગરો સાથે વાતચીત કરી અને સાંસ્કૃતિક કાર્યક્રમો પણ નીહાળ્યા.
‘હુનર હાટ’ રોજગારની તકો પૂરી પાડવા તેમજ ભારતનો સ્વદેશી પરંપરાગત વારસો કે જેમાંથી ઘણા લુપ્ત થવાના આરે છે એને જાળવવા અને પ્રોત્સાહન આપવાની સરકારની પ્રતિબદ્ધતાને દર્શાવે છે.
આ વર્ષની હુનર હાટનો વિષય છે ‘કુશળતાને કામ’. છેલ્લા 3 વર્ષમાં લગભગ 3 લાખ કુશળ કારીગરો, શિલ્પકારો અને પાક નિષ્ણાંતોને હુનર હાટ દ્વારા રોજગાર અને રોજગારની તક આપવામાં આવી છે. આ લાભાર્થીઓમાં મોટી સંખ્યામાં મહિલા કારીગરોનો સમાવેશ થાય છે.
SD/DS/GP/RP
(Visitor Counter : 152
રાષ્ટ્રપતિ સચિવાલય
ગુજરાતના રાજ્યપાલ તરીકે આચાર્ય દેવવ્રતની નિયુક્તિ
નવી દિલ્હી, 15-07-2019
રાષ્ટ્રપતિએ નીચે જણાવેલ નિયુક્તિઓ/પરિવર્તનો કર્યા છે –
હિમાચલ પ્રદેશના રાજ્યપાલ શ્રી આચાર્ય દેવવ્રતની બદલી કરી તેમને ગુજરાતના રાજ્યપાલ તરીકે નિયુક્ત કર્યા છે. અને શ્રી કલરાજ મિશ્રને હિમાચલ પ્રદેશના રાજ્યપાલ બનાવવામાં આવ્યા છે.
ઉપરોક્ત નિમણૂંકો તેમના કાર્યભાર સંભાળ્યાની તારીખથી પ્રભાવી થશે.
DK/NP/J.Khunt/GP
(Visitor Counter : 190
માનવ સંસાધન વિકાસ મંત્રાલય
આઈઆઈટી ના ઇનોવેશન સેન્ટર દ્વારા કોરોનાવાયરસના ચેપથી બચવા માટે બનાવવામાં આવ્યું ‘સંપૂર્ણ શરીરને સેનીટાઇઝ કરવાનું ડિવાઈસ’
આજના વૈશ્વિક પરિદ્રશ્યમાં દરેક વ્યક્તિ કોરોનાવાયરસ કોવિડ-19 વિરુદ્ધ બચાવ માટે કોઈ ને કોઈ પ્રકારની યુક્તિ લગાવવાનો પ્રયાસ કરી રહ્યો છે. વર્તમાન સમયમાં તેનો એકમાત્ર બચાવ સેનિટાઈઝેશન અને સામાજિક અંતર જાળવી રાખવું એ જ છે. તેના જ પગલે આઈઆઈટી, બીએચયુ માં આવેલ માલવિયા સેન્ટર ફોર ઇનોવેશન, ઇન્ક્યુબેશન એન્ડ એન્ટરપ્રિન્યોરશીપ ના ઇન્ક્યુબેટ શ્રી જીતુ શુક્લએ એક સાધન વિકસાવ્યું છે જેનો ઉપયોગ સંપૂર્ણ શરીરને સેનિટાઈઝ કરવા માટે કરી શકાય છે. આ સાધનને ઘર, ઓફીસ અથવા ગમે ત્યાં લગાવી શકાય તેમ છે અને તે સ્વયંસંચાલિત છે. જેવું આ સાધનની સામે કોઈ વ્યક્તિ ઉભું રહી જાય તો તેમાં લાગેલ સેન્સર પોતાની જાતે જ તે વ્યક્તિને સેનિટાઈઝ કરવા માટે 10-15 એમએલ સેનિટાઈઝરનો છંટકાવ 15 સેકન્ડ સુધી કરશે જેથી વ્યક્તિનું સંપૂર્ણ શરીર સેનિટાઈઝ થઇ જશે. આ સાધનને કોઇપણ એવા સ્થળ પર લગાવી શકાય તેમ છે જ્યાં વ્યક્તિઓનું આવન-જાવન બરાબર થતું હોય, જેથી કરીને કોઇપણ વ્યક્તિ ઓફીસ અથવા ઘરમાં પ્રવેશ કરતા પહેલા સેનિટાઈઝ થઇને જ પ્રવેશ કરી શકે.
આ સંદર્ભમાં વધુ માહિતી આપતા માલવિયા સેન્ટર ફોર ઇનોવેશન, ઇન્ક્યુબેશન એન્ડ એન્ટરપ્રિન્યોરશીપ , આઈઆઈટી, બીએચયુ ના કોઓર્ડિનેટર પ્રૉ. પી કે મિશ્રએ જણાવ્યું છે કે આ સાધન આજની જરૂરિયાતને અનુસાર બનાવવામાં આવ્યું છે. હમે વર્તમાન સમયમાં સરકાર દ્વારા પ્રમાણિત કરવામાં આવેલ સેનિટાઈઝરનો જ ઉપયોગ કરીએ છીએ. આ સાધનથી થનારા સેનિટાઈઝેશન વડે વ્યક્તિને નુકસાન કરનારા મોટાભાગના વાયરસથી બચવું શક્ય છે. આ સેનિટાઇઝેશનના પ્રમાણ, એક્સ્પોઝર ટાઈમ અનેફ્રિકવન્સીના પ્રમાણિકરણની પ્રક્રિયા હાલ ચાલી રહી છે. જોકે આ સાધન દ્વારા સેનિટાઈઝ થઇ ગયા બાદ પણ વ્યક્તિએ માસ્ક પહેરવાની, સામાજિક અંતર જાળવી રાખવાની અને નિયમિતપણે સમય સમય પર સાબુ વડે હાથ ધોવાની જરૂર છે.
GP
પ્રધાનમંત્રીનું કાર્યાલય
પ્રધાનમંત્રી શ્રીએ સંસદના બંને ગૃહોને રાષ્ટ્રપતિજીના સંબોધનને હાઇલાઇટ કર્યું
પ્રધાનમંત્રી શ્રી નરેન્દ્ર મોદીએ સંસદના બંને ગૃહોને રાષ્ટ્રપતિ શ્રીમતી દ્રૌપદી મુર્મુના સંબોધન પર પ્રકાશ પાડ્યો છે.
પ્રધાનમંત્રી શ્રીએ ટ્વીટ કર્યું;
"રાષ્ટ્રપતિજીના સંસદના બંને ગૃહોને સંબોધન વિવિધ વિષયોને આવરી લે છે, જે તમામ ક્ષેત્રોમાં થઈ રહેલા પરિવર્તનકારી ફેરફારોનું ઊંડાણપૂર્વકનું ચિત્ર આપે છે. તેણીએ હાઇલાઇટ કર્યું કે કેવી રીતે સામાન્ય નાગરિકોને સશક્ત બનાવવામાં આવ્યા છે અને 'ઇઝ ઓફ લિવિંગ' આગળ વધ્યું છે. "
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ મા ચંદ્રઘંટાને નમન કર્યા
પ્રધાનમંત્રી શ્રી નરેન્દ્ર મોદીએ નવરાત્રિમાં દુર્ગા માના ત્રીજા સ્વરૂપ દેવી ચંદ્રઘંટાને પ્રાર્થના કરી છે.
શ્રી મોદીએ દેવીની પ્રાર્થના ના પાઠ પણ શેર કર્યા.
પ્રધાનમંત્રીએ ટ્વીટ કર્યું;
"આજે નવરાત્રિમાં દુર્ગા માના ત્રીજા સ્વરૂપ દેવી ચંદ્રઘંટાની પૂજાનો દિવસ છે. તેમની અસીમ કૃપાથી દરેકનું જીવન શૌર્ય અને નમ્રતાથી સુશોભિત બને, એ જ પ્રાર્થના..."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ નાગરિકોને સ્મૃતિ ચિહ્નોની હરાજીમાં ભાગ લેવા આહ્વાન કર્યુ
પ્રધાનમંત્રી શ્રી નરેન્દ્ર મોદીએ નાગરિકોને ભેટ-સોગાદો અને સ્મૃતિ ચિહ્નોની હરાજીમાં સામેલ થવા માટે આહ્લાન કર્યુ છે. તેમણે કહ્યું કે તેમાંથી મળનારી આવક નમામિ ગંગે પહેલ માટે ઉપયોગમાં લેવાશે.
પ્રધાનમંત્રીએ એક ટ્વીટમાં કહ્યું;
“છેલ્લા ઘણા સમયમાં, મને અનેક ભેટ-સોગાદો અને સ્મૃતિ યિહ્નો મળ્યા છે જેની હરાજી કરવામાં આવી રહી છે. તેમાં આપણા ઓલિમ્પિક હીરોઝ દ્વારા અપાયેલા ખાસ સ્મૃતિ ચિહ્નો સામેલ છે. હરાજીમાં ભાગ લો. જેની આવક નમામિ ગંગે પહેલમાં જશે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
કેન્દ્રીય મંત્રીમંડળે નમૂનારૂપ ભાડુઆત કાયદાને મંજૂરી આપી જેને અપનાવી લેવા માટે રાજ્યો/કેન્દ્રીય શાસિત પ્રદેશોને મોકલાશે
રાજ્યો/કેન્દ્રીય શાસિત પ્રદેશો નવા કાયદા દ્વારા અથવા તો હાલના ભાડુઆત કાયદાને અનુકૂળ રીતે સુધારીને અપનાવી શકે એ માટે એમને મોકલવા માટેના નમૂનારૂપ ભાડૂત કાયદાને પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેન્દ્રીય મંત્રીમંડળની બેઠકમાં મંજૂરી આપવામાં આવી છે.
આનાથી સમગ્ર દેશમાં ભાડા પરના આવાસ સંદર્ભમાં કાનૂની માળખાને સમારવામાં મદદ મળશે જે એના એકંદર વિકાસને પ્રોત્સાહિત કરવામાં મદદ કરશે.
નમૂનારૂપ ભાડુઆત કાયદા- ટેનન્સી એક્ટનો ઉદ્દેશ દેશમાં ગતિશીલ, ટકાઉ અને સમાવિષ્ટ ભાડાના આવાસનું બજાર સર્જવાનો છે. તે તમામ આવક જૂથો માટે પૂરતો ભાડાંના આવાસનો જથ્થો સર્જવામાં મદદ કરશે અને એથી બેઘરપણાનો મુદ્દો પણ ઉકેલાશે. નમૂનારૂપ ભાડુઆત કાયદો ધીમે ધીમે વિધિવત બજાર તરફ ઢળીને ભાડાંના આવાસોના સંસ્થાકરણને સમર્થ કરશે.
આ નમૂનારૂપ ભાડુઆત કાયદાથી ખાલી ઘરો ભાડાંના હેતુઓ માટે આપવાનું સુગમ બનશે. એનાથી આવાસની જંગી તંગીના નિવારણ માટે ભાડાના આવાસમાં ખાનગી ભાગીદારીને બિઝનેસ મોડેલ તરીકે ઉત્તેજન મળે એવી અપેક્ષા છે.
(
સંસ્કૃતિ મંત્રાલય
પ્રધાનમંત્રી શ્રી નરેન્દ્ર મોદી, મન કી બાતની તાજેતરની આવૃત્તિમાં, લોકોને એક કરવા માટે અમૃત મહોત્સવ અને હર ઘર તિરંગા અભિયાનના મહત્વ પર પ્રકાશ પાડ્યો
અમૃત મહોત્સવ અને સ્વતંત્રતા દિવસના વિશેષ અવસર પર આપણે દેશની સામૂહિક શક્તિ જોઈ છેઃ શ્રી નરેન્દ્ર મોદી
પ્રધાનમંત્રી શ્રી નરેન્દ્ર મોદીએ 28મી ઓગસ્ટ, 2022ના રોજ ‘મન કી બાત’ની 92મી આવૃત્તિ દરમિયાન આઝાદી કા અમૃત મહોસ્ત્વ અને હર ઘર તિરંગા ઝુંબેશની પ્રશંસા કરી હતી જેણે લોકોને એક કરવા માટે સાથે મળીને કામ કર્યું હતું. આ અભિયાનો એક ભારત શ્રેષ્ઠ ભારતની ભાવનાને પ્રતિબિંબિત કરે છે.
મન કી બાત સંબોધન દરમિયાન પીએમએ કહ્યું કે અમૃત મહોત્સવ અને સ્વતંત્રતા દિવસના આ ખાસ અવસર પર આપણે દેશની સામૂહિક શક્તિ જોઈ છે.. આટલો મોટો દેશ, આટલી બધી વિવિધતાઓ, પરંતુ જ્યારે તિરંગો ફરકાવવાનો વારો આવ્યો ત્યારે બધા એક જ ભાવનાથી તેમાં જોડાયા હતા. લોકો જાતે જ ત્રિરંગાના ગૌરવના વાનગાર્ડ બનીને આગળ આવ્યા. આપણે સ્વચ્છતા અભિયાન અને રસીકરણ અભિયાનમાં પણ દેશની આવી ભાવના જોઈ હતી. અમૃત મહોત્સવમાં ફરી એ જ દેશભક્તિની ભાવનાના સાક્ષી બનવાના છીએ. આપણા જવાનોએ ઉંચા પહાડોના શિખરો પર, દેશની સીમાઓ પર અને સમુદ્રની વચ્ચે ત્રિરંગો ફરકાવ્યો હતો.
અમૃત મહોત્સવ વિશે પીએમ મોદીએ વધુમાં કહ્યું કે મિત્રો અમૃત મહોત્સવના આ રંગો માત્ર ભારતમાં જ નહીં પરંતુ વિશ્વના અન્ય દેશોમાં પણ જોવા મળ્યા હતા. બોત્સ્વાનામાં રહેતા સ્થાનિક ગાયકોએ ભારતની આઝાદીના 75 વર્ષની ઉજવણી માટે 75 દેશભક્તિના ગીતો ગાયા હતા. આમાં ખાસ વાત એ છે કે આ 75 ગીતો હિન્દી, પંજાબી, ગુજરાતી, બાંગ્લા, આસામી, તમિલ, તેલુગુ, કન્નડ અને સંસ્કૃત જેવી ભાષાઓમાં ગાવામાં આવ્યા હતા. એ જ રીતે, નામિબિયામાં, ભારત-નામિબિયાના સાંસ્કૃતિક-પરંપરાગત સંબંધો પર એક ખાસ સ્ટેમ્પ બહાર પાડવામાં આવી છે.
પ્રધાનમંત્રીએ લોકોને સ્વરાજ સિરિયલ જોવા માટે પણ વિનંતી કરી હતી, જે સ્વતંત્રતા સેનાનીઓ, ખાસ કરીને વિસરાયેલા નાયકોના યોગદાનને દૂરદર્શન પર પ્રકાશિત કરે છે. તેમણે કહ્યું, ''દેશની યુવા પેઢીને સ્વતંત્રતા ચળવળમાં ભાગ લેનારા અવિશ્વસનીય નાયકોના પ્રયાસોથી પરિચિત કરાવવાની એક મહાન પહેલ છે. મોદીએ 15 ઓગસ્ટના રોજ સ્વતંત્રતા દિવસની ઉજવણી માટે ભારતના વિવિધ ભાગોમાં વિવિધ વ્યક્તિગત પ્રયાસોને પણ પ્રકાશિત કર્યા હતા.
પ્રધાનમંત્રી શ્રી નરેન્દ્ર મોદીએ મન કી બાતની વિવિધ આવૃત્તિઓમાં એક ભારત શ્રેષ્ઠ ભારતને ગૌરવનું સ્થાન આપ્યું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 117
સંચાર અને સુચના પ્રૌદ્યોગિકી મંત્રાલય
સંચાર મંત્રી શ્રી રવિ શંકર પ્રસાદે પોસ્ટ વિભાગના સચિવને સ્પીડ પોસ્ટના માધ્યમથી દવાઓ પહોંચાડવાની કામગીરીને સૌપ્રથમ પ્રાથમિકતા આપવાની ખાતરી કરવા જણાવ્યંા
કેન્દ્રીય સંચાર, કાયદા અને ન્યાય, ઇલેક્ટ્રોનિક્સ એન્ડ સૂચના પ્રોદ્યોગિકી મંત્રી શ્રી રવિ શંકર પ્રસાદે પોસ્ટ વિભાગના સચિવને એ બાબતની ખાતરી કરવાના આદેશ આપ્યા છે કે લૉકડાઉન દરમિયાન સ્પીડ પોસ્ટના માધ્યમથી દવાઓ પહોંચાડવાની કામગીરીને સૌપ્રથમ પ્રાથમિકતા આપવામાં આવે.
સંચાર મંત્રીએ આજે એક ટ્વીટમાં જણાવ્યું હતું કે ભારતીય પોસ્ટ વિભાગના તમામ કર્મચારીઓ આ અંગે સંવેદનશીલ હોવા જોઈએ જેથી કરીને કોઇપણ વ્યક્તિને દવાઓ મોકલવા માટે અથવા મેળવવા માટે કોઈ મુશ્કેલીનો સામનો ન કરવો પડે.
GP/RP
(
પ્રધાનમંત્રીનું કાર્યાલય
પ્રધાનમંત્રીએ વિજ્ઞાન, ટેકનોલોજી અને ઉદ્યોગોમાં મૂલ્ય નિર્માણ ચક્રને શક્તિશાળી બનાવવા માટે વૈજ્ઞાનિક સમુદાયને આહ્વાન કહ્યું
સામુહિક નિર્માણમાં વિજ્ઞાનનું મૂલ્ય નિર્માણ ચક્ર આત્મનિર્ભરતા માટે મહત્વપૂર્ણ છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ સામુહિક નિર્માણમાં વિજ્ઞાનના મૂલ્ય નિર્માણ ચક્રને આગળ વધારવા માટે આજે વૈજ્ઞાનિક સમુદાયને પ્રોત્સાહન આપ્યું હતું. આજે વીડિયો કોન્ફરન્સિંગના માધ્યમથી રાષ્ટ્રીય મેટ્રોલોજી પરિસંવાદ 2021ના ઉદ્ઘાટન પ્રસંગે તેઓ સંબોધન કરી રહ્યાં હતા તે દરમિયાન તેમણે રાષ્ટ્રીય અણુ ટાઇમસ્કેલ અને ભારતીય નિર્દેશ દ્રવ્ય પ્રણાલી રાષ્ટ્રને સમર્પિત કર્યા હતા અને રાષ્ટ્રીય પર્યાવરણ માપદંડ લેબોરેટરીનો શિલાન્યાસ કર્યો હતો.
પ્રધાનમંત્રીએ જણાવ્યું હતું કે, ઇતિહાસ સાક્ષી છે કે, કોઇપણ દેશ પ્રગતિ કરે તેનો સીધો સંબંધ તે દેશમાં વિજ્ઞાનને પ્રોત્સાહન આપવા માટે કરવામાં આવેલા પ્રયાસો સાથે છે. તેમણે આ બાબતને વિજ્ઞાન, ટેકનોલોજી અને ઉદ્યોગોનું 'મૂલ્ય નિર્માણ ચક્ર' ગણાવી હતી. આ શબ્દની વ્યાપક પરિભાષા આપતા પ્રધાનમંત્રીએ વધુમાં જણાવ્યું હતું કે, વૈજ્ઞાનિક સંશોધનો ટેકનોલોજીનું નિર્માણ કરે છે અને ટેકનોલોજીના કારણે ઔદ્યોગિક વિકાસ થાય છે. જેના કારણે ઉદ્યોગો ફરી પાછા નવા નવા સંશોધનો માટે વિજ્ઞાનમાં રોકાણ કરે છે. આમ આ ચક્ર ચાલતુ રહે છે જે આપણને નવી સંભાવનાઓની દિશા તરફ દોરી જાય છે. પ્રધાનમંત્રીએ ઉમેર્યું હતું કે, CSIR-NPLએ આ મૂલ્ય ચક્રને આગળ ધપાવવામાં ખૂબ જ મોટી ભૂમિકા નિભાવી છે.
શ્રી મોદીએ ઉમેર્યું હતું કે, દેશ અત્યારે આત્મનિર્ભર ભારતના નિર્માણની દિશામાં આગેકૂચ કરી રહ્યો છે તેવા સંજોગોમાં સામુહિક નિર્માણ માટે વિજ્ઞાનના આ મૂલ્ય નિર્માણ ચક્રનું મહત્વ વર્તમાન સમયની દુનિયામાં ખૂબ જ વધી ગયું છે.
પ્રધાનમંત્રીએ CSIR-NPL રાષ્ટ્રીય અણુ ટાઇમસ્કેલ અંગે ખુશીની લાગણી વ્યક્ત કરી હતી. આ ટાઇમસ્કેલ તેમણે આજે માનવજાતને સમર્પિત કર્યો હતો. તેમણે કહ્યું હતું કે, ભારત હવે નેનો સેકન્ડની રેન્જમાં સમયની ગણતરી કરવા માટે આત્મનિર્ભર બની ગયું છે. 2.8 નેનો સેકન્ડ સુધીની સમયની ચોકસાઇ પ્રાપ્ત કરવી એ પોતાની રીતે જ એક ઘણી મોટી સિદ્ધિ છે. હવે ભારતીય પ્રમાણભૂત સમય 3 નેનો સેકન્ડની ચોકસાઇ સાથે આંતરરાષ્ટ્રીય પ્રમાણભૂત સમય સાથે મેળ ખાતો થઇ ગયો છે. અત્યાધુનિક ટેકનોલોજીનો ઉપયોગ કરી રહેલા ISRO જેવા સંગઠનો માટે આ સિદ્ધિ ખૂબ જ મદદરૂપ પુરવાર થશે. બેન્કિંગ, રેલવે, સંરક્ષણ, આરોગ્ય, ટેલિકોન, હવામાનની આગાહી, આપત્તિ વ્યવસ્થાપન અને બીજા સંખ્યાબંધ આવા ક્ષેત્રો સંબંધિત અદ્યતન ટેકનોલોજીને આ સિદ્ધિથી ઘણો મોટો ફાયદો થશે.
પ્રધાનમંત્રીએ ઇન્ડસ્ટ્રી 4.0માં ભારતની ભૂમિકાને વધુ મજબૂત બનાવવા માટે ટાઇમસ્કેલની ભૂમિકા પર પણ વિશેષ ભાર મૂક્યો હતો. ભારત અત્યારે પર્યાવરણના ક્ષેત્રમાં અગ્રેસરની ભૂમિકામાં આગળ વધી રહ્યું છે. અત્યાર સુધી હવાની ગુણવત્તા અને ઉત્સર્જન માપવા માટેની ટેકનોલોજી અને સાધનો માટે ભારત બીજા પર નિર્ભર હતું. આ સિદ્ધિથી હવે આ ક્ષેત્રમાં ભારતની આત્મનિર્ભરતા થશે અને તેનાથી પ્રદૂષણ નિયંત્રણ માટેના અસરકારક અને સસ્તા સાધનોનું નિર્માણ થઇ શકશે. આનાથી હવાની ગુણવત્તા અને ઉત્સર્જન ટેકનોલોજી સંબંધિત વિવિધ ટેકનોલોજીના વૈશ્વિક બજારમાં ભારતનો હિસ્સો પણ વધશે. આપણે આ સિદ્ધિ આપણાં વૈજ્ઞાનિકોના અવિરત પ્રયાસોના પરિણામે પ્રાપ્ત કરી શક્યા છીએ.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 135.25 કરોડને પાર
છેલ્લા ચોવીસ કલાકમાં 60 લાખ ડોઝ આપવામાં આવ્યા
સાજા થવાનો દર હાલમાં 98.38%, માર્ચ 2020થી સૌથી વધુ
છેલ્લા 24 કલાકમાં 7,974 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર  32 દિવસથી 1% કરતા ઓછો
છેલ્લા 24 કલાકમાં 60,12,425 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 135.25 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,41,93,269 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,85,879
|
|
બીજો ડોઝ
|
|
96,22,223
|
|
FLWs
|
|
પ્રથમ ડોઝ
|
|
1,83,83,509
|
|
બીજો ડોઝ
|
|
1,67,28,606
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
48,26,38,011
|
|
બીજો ડોઝ
|
|
28,10,00,320
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
19,05,84,073
|
|
બીજો ડોઝ
|
|
13,64,93,497
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,91,14,676
|
|
બીજો ડોઝ
|
|
8,75,86,192
|
|
કુલ
|
|
1,35,25,36,986
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,41,54,879 દર્દીઓ સાજા થઇ ગયા છે અને છેલ્લા 24 કલાકમાં વધુ 7,948 દર્દીઓ સાજા થયા છે.
આના કારણે એકંદરે સાજા થવાનો દર 98.38% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
49 દિવસથી સતત 15,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 7,974 નવા કેસ નોંધાયા છે.
સક્રિય કેસનું ભારણ હાલમાં 87,245 છે. હાલમાં સક્રિય કેસો દેશના કુલ પોઝિટિવ કેસોના 0.25% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 12,16,011 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 66.02 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.64% છે જે છેલ્લા 32 દિવસથી 1%થી ઓછો છે, જ્યારે દૈનિક પોઝિટીવિટી દર આજે 0.57% નોંધાયો છે. દૈનિક પોઝિટીવિટી દર છેલ્લા 73 દિવસથી 2%થી ઓછો છે અને સળંગ 108 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 156
નાણા મંત્રાલય
નાણાકીય વર્ષ 2021-22માં અટલ પેન્શન યોજનામાં અત્યાર સુધીમાં 65 લાખથી વધુ નોંધણી
2015માં APYની શરૂઆતથી 3.68 કરોડ નોંધણી
અટલ પેન્શન યોજના ની શરૂઆતથી સાડા છ વર્ષમાંની સફર 3.68 કરોડ નોંધણી સાથે નોંધપાત્ર રહી છે. આ નાણાકીય વર્ષમાં કામગીરી સારી રહી છે કારણ કે 65 લાખથી વધુ સબસ્ક્રાઈબર્સે નોંધણી કરાવી છે જે યોજનાની શરૂઆત પછીના સમાન સમયગાળા દરમિયાન અત્યાર સુધીની સૌથી વધુ નોંધણી છે. નોંધણી ઉપરાંત, 56:44નો પુરૂષ અને સ્ત્રી સબસ્ક્રિપ્શન રેશિયો સુધરી રહ્યો છે અને એસેટ અંડર મેનેજમેન્ટ લગભગ રૂ. 20,000 કરોડ છે.
APY, ભારત સરકારની મુખ્ય સામાજિક સુરક્ષા યોજના 9મી મે 2015ના રોજ માનનીય પ્રધાનમંઈ શ્રી નરેન્દ્ર મોદી દ્વારા ખાસ કરીને અસંગઠિત ક્ષેત્રના નાગરિકોને વૃદ્ધાવસ્થાની આવક સુરક્ષા પ્રદાન કરવાના ઉદ્દેશ્ય સાથે શરૂ કરવામાં આવી હતી.
અટલ પેન્શન યોજનાનું સંચાલન કરતી પેન્શન ફંડ રેગ્યુલેટરી એન્ડ ડેવલપમેન્ટ ઓથોરિટી ના અધ્યક્ષ શ્રી સુપ્રતિમ બંદ્યોપાધ્યાયે જણાવ્યું હતું કે, “સમાજના સૌથી સંવેદનશીલ વર્ગોને પેન્શનના કવરેજ હેઠળ લાવવાની આ સિદ્ધિ સાર્વજનિક અને ખાનગી બેંકો, પ્રાદેશિક ગ્રામીણ બેંકો, પેમેન્ટ બેંકો, સ્મોલ ફાઇનાન્સ બેંકો, સહકારી બેંકો, પોસ્ટ વિભાગ અને રાજ્ય સ્તરીય બેંકર્સ સમિતિઓ દ્વારા આપવામાં આવેલ સમર્થન અને તેમના અથાક પ્રયાસોથી જ શક્ય બની હતી."
"આ ચાલુ નાણાકીય વર્ષ દરમિયાન એક કરોડ નોંધણી હાંસલ કરવા ઉપરાંત, આગળ જતાં અમારી પાસે દેશમાં પેન્શન સંતૃપ્તિ હાંસલ કરવાનું કાર્ય છે અને અમે તેને હાંસલ કરવા માટે સતત સક્રિય પહેલ કરીશું," PFRDA ચેરમેને ઉમેર્યું.
APY 18-40 વર્ષની વયના કોઈપણ ભારતીય નાગરિક દ્વારા સબસ્ક્રાઇબ કરી શકાય છે કે જેમની પાસે બેંક ખાતું છે અને તેની વિશિષ્ટતા ત્રણ વિશિષ્ટ લાભોને આભારી છે. પ્રથમ, તે 60 વર્ષની વયે પહોંચવા પર રૂ. 1000 થી રૂ. 5000 સુધીનું લઘુત્તમ ગેરેંટેડ પેન્શન પ્રદાન કરે છે, બીજું, સબસ્ક્રાઇબરના મૃત્યુ પર જીવનસાથીને આજીવન પેન્શનની ખાતરી આપવામાં આવે છે અને છેલ્લે, બંને સબસ્ક્રાઇબર અને જીવનસાથીના મૃત્યુની સ્થિતિમાં, સમગ્ર પેન્શન કોર્પસ નોમિનીને ચૂકવવામાં આવે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 215
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ ઝૂંબેશ અંતર્ગત અત્યાર સુધી 103.53 કરોડ વેક્સિનેશનના ડોઝ અપાયા
છેલ્લા 24 કલાકમાં ભારતમાં 13,451 નવા કેસ નોંધાયા
સક્રિય કેસ કુલ કેસનાં 1% કરતા ઓછા છે, હાલમાં 0.48% છે, માર્ચ 2020 પછી સૌથી ઓછા
ભારતમાં સક્રિય કેસનું ભારણ 1,62,661 થયું, 242 દિવસમાં સૌથી ઓછા
સાજા થવાનો દર હાલમાં 98.19% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 14,021 દર્દીઓ સાજા થયા, કુલ વધીને 3,35,97,339 દર્દીઓ સાજા થયા
સાપ્તાહિક પોઝિટિવીટી દર છેલ્લા 33 દિવસથી 2% કરતા ઓછો થઈ ગયો છે, હાલમાં 1.22% છે
દૈનિક પોઝિટિવીટી દર 1.03% પહોંચ્યો, છેલ્લા 23 દિવસથી 2% કરતા ઓછો
કુલ 60.32 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 179
પ્રવાસન મંત્રાલય
પર્યટન મંત્રાલયે દેખો અપના દેશ શ્રેણી અંતર્ગત ‘ભારતને સૌના માટે સહિયારું પર્યટન સ્થળ બનાવીએ’ વિષય પર છઠ્ઠા વેબિનારનું આયોજન કર્યું
વેબિનારમાં ભારતમાં પહોંચી શકાય તેવા પર્યટનની અનંત સંભાવનાઓ સમાયેલી હોવાનું દર્શાવવામાં આવ્યું
ભારત સરકારના પર્યટન મંત્રાલય દ્વારા ‘દેખો અપના દેશ’ થીમ હેઠળ વેબિનાર શ્રેણીનું આયોજન કરવામાં આવે છે. આ વેબિનારના આયોજનનો મૂળ ઉદ્દેશ્ય ભારતમાં વિવિધ પર્યટનના સ્થળો અંગે લોકોમાં જાગૃતિ ફેલાવવાનો અને તેનો પ્રચાર કરવાનો છે – આમાં ઓછા જાણીતા પર્યટન સ્થળો અને લોકપ્રિય સ્થળોના બહુ ઓછા જાણીતા પરિબળોને પણ સમાવી લેવામાં આવ્યા છે. વધુમાં, પહોંચપાત્ર પર્યટન જેવા ચોક્કસ વિષયો પર થીમેટિક વેબિનારનું પણ આયોજન કરવામાં આવે છે. 22 એપ્રિલ 2020ના રોજ ‘ભારતને સૌના માટે સહિયારું પર્યટન સ્થળ બનાવીએ’ વિષય પર આ શ્રેણીના છઠ્ઠા વેબિનારનું આયોજન કરવામાં આવ્યું હતું. સમગ્ર દુનિયામાં 1700થી વધુ લોકોએ આ વેબિનારનું લાઇવ પ્રસારણ સાંભળ્યું હતું.
આ વેબિનારમાં ભારતમાં જ્યાં દિવ્યાંગ લોકોએ પ્રવાસ ખેડ્યો હોય એવા વિવિધ ગંતવ્ય સ્થળોનો પ્રવાસ હતો. પ્રાચીન નગરી વારાણસીમાં બોટમાં ઘાટના નજારાથી માંડીને ગુલમર્ગના રમણીય બરફીલા ઢોળાવો, અમૃતસરમાં હરમંદિર સાહિબ મંદિર થી માંડીને ધરમશાલામાં દલાઇલામાના મઢ, રાજસ્થાનના જૈસલમેરમાં આવેલા કિલ્લાથી માંડીને ઋષિકેશમાં રાફ્ટિંગનો રોમાન્ચ, કેરળમાં વળતા પાણીથી માંડીને કર્ણાટકમાં આવેલા રાષ્ટ્રીય ઉદ્યાનો સહિત વિવિધ સ્થળો તેમાં આવરી લેવામાં આવ્યા હતા. મૂકબધીર દંપતી અથવા પ્રજ્ઞાચક્ષુ દંપતી હોય કે, પછી વ્હીલચેર પર જતા પ્રવાસી હોય, સમૂહમાં હોય કે પછી એકલા પ્રવાસીઓ હોય તેવા દુનિયાભરમાંથી સાંભળનારા લોકોએ આ તમામ પ્રવાસન સ્થળો સર કર્યા હતા. આ વેબિનારમાં ભારતમાં પહોંચી શકાય તેવા પર્યટન સ્થળોની અનંત સંભાવનાઓ હોવાનું બતાવવામાં આવ્યું હતું. ભારતમાં દિવ્યાંગ લોકો માટે અલગ અલગ સ્થળે ઉપલબ્ધ સુવિધાઓ અને પર્યટનનું આયોજન કરતી વખતે ધ્યાનમાં રાખવા જેવી બાબતો પર પણ આ વેબિનારમાં પ્રકાશ પાડવામાં આવ્યો હતો.
આના પગલે, અહીં નોંધનીય છે કે, 2017થી અમલમાં આવેલો ભારતનો “દિવ્યાંગ લોકોના અધિકાર અધિનિયમ  2016” ‘ભારતને સૌના માટે સહિયારું પર્યટન સ્થળ બનાવવા’ની દિશામાં ખૂબ મોટું પગલું છે. આ કાયદામાં વિકલાંગતાના પ્રકારો 7થી વધારીને 21 કરવામાં આવ્યા છે તે ઉપરાંત દિવ્યાંગ લોકોને તેમના સશક્તિકરણ અને સંતોષકારક રીતે સમાજમાં ખરા અર્થમાં તેમના સમાવેશ માટે અસરકારક વ્યવસ્થાતંત્ર આપીને તેમના અધિકારો અને હકોમાં પણ વધારો કરવામાં આવ્યો છે.
આ વેબિનારનું સંચાલન પ્લેનેટ અબ્લેડ નામના સંગઠનના સ્થાપ નેહા અરોરાએ કર્યું હતું. આ સંગઠન વિવિધ વિકલાંગતા ધરાવતા લોકોને પહોંચી શકાય તેવા અને સહિયારા પર્યટન ઉકેલો પૂરા પાડે છે. તેમને સાંકેતિક ભાષાના નિષ્ણાતે આ પ્રક્રિયા દરમિયાન મૂકબધીર સહભાગીઓની ભાષા સમજવામાં મદદ કરી હતી.
GP/DS
(Visitor Counter : 121
પ્રધાનમંત્રીનું કાર્યાલય
પ્રધાનમંત્રી અને દક્ષિણ આફ્રિકાના રાષ્ટ્રપતિ વચ્ચે ટેલીફોન પર ચર્ચા થઇ
પ્રધાનમંત્રી શ્રી નરેન્દ્ર મોદીએ આજે દક્ષિણ આફ્રિકાના રાષ્ટ્રપતિ શ્રી સિરિલ રામફોસા સાથે ટેલીફોન પર ચર્ચા કરી હતી.
બંને મહાનુભવોએ કોવિડ-19 મહામારીના કારણે ઉભા થયેલા સ્થાનિક, પ્રાદેશિક અને વૈશ્વિક પડકારો વિશે પોતાના મંતવ્યોનું આદાનપ્રદાન કર્યું હતું. તેમણે આ મહામારીનો પ્રભાવ ઘટાડવા માટે અને પોતાના દેશમાં લોકોની સુરક્ષા માટે તેમની સંબંધિત સરકારો દ્વારા લેવામાં આવેલા પગલાં વિશે ચર્ચા કરી હતી.
પ્રધાનમંત્રીએ ખાતરી આપી હતી કે, આ પડકારજનક સમયમાં આવશ્યક દવાઓનો પૂરવઠો પૂરો પાડવામાં ભારત તરફથી દક્ષિણ આફ્રિકાને શક્ય હોય તેવો તમામ સહકાર આપવામાં આવશે.
રાષ્ટ્રપતિ રામફોસાએ આફ્રિકન સંઘના વડા તરીકે તેમના વર્તમાન હોદ્દાની રૂએ આ મહામારીને નિયંત્રણમાં લેવા માટે સમગ્ર ખંડમાં સંકલનની કામગીરીમાં જે પ્રકારે સક્રીય ભૂમિકા નિભાવી તેની પ્રધાનમંત્રીએ પ્રશંસા કરી હતી.
ભારત અને આફ્રિકા વચ્ચે સદીઓ જુની મૈત્રી અને લોકોના વિનિમયનો ઉલ્લેખ કરીને પ્રધાનમંત્રીએ કહ્યું હતું કે, આ વાયરસ સામેની લડાઇમાં સંયુક્ત આફ્રિકન પ્રયાસોમાં સંપૂર્ણ ભારત સહકાર આપશે.
GP/DS
(